**Magyar Telekom Nyrt.**

Szerződés szám:

**….….*(kitöltendő, a szerződés megnevezése)***

**Egyedi Átengedési Szerződés**

**Réz Érpáras Helyi (Al)Hurok Átengedésére (teljes/részleges)**

*vagy*

**Egyedi Átengedési Szerződés**

**GPON Előfizetői Szakasz Teljes Átengedésére**

*vagy*

**Egyedi Átengedési Szerződés**

**HFC Előfizetői Szakasz Teljes Átengedésére**

*vagy*

**Egyedi Átengedési Szerződés**

**Közeli Bitfolyam Hozzáférésre (xDSL, GPON, Kábelhálózat)**

*vagy*

**Egyedi Átengedési Szerződés**

**Országos Bitfolyam Hozzáférésre (Réz-xDSL, FTTx-xDSL, GPON, Kábelhálózat)**

*vagy*

**Egyedi Átengedési Szerződés**

**Előfizetői Hozzáférési Kábelhely Megosztására**

*vagy*

**Egyedi Helymegosztási Szerződés**

*vagy*

**Egyedi Hozzáférési Link Szerződés**

*vagy*

**Egyedi Felhordó Hálózati Szolgáltatások biztosítására vonatkozó Szerződés (Felhordó Hálózati Kábelhely Megosztása/Felhordó Hálózati Sötétszál Átengedése/Felhordó Hálózati Hullámhossz Megosztása/Felhordó Hálózati Átviteli Kapacitás biztosítása)**

**a**

***……………***

*(Jogosult)*

**és a**

**Magyar Telekom Rt.**

**között**

**Egyedi Szerződés**

amely az elektronikus hírközlésről szóló 2003. évi C. törvény (a továbbiakban: Eht.), továbbá a Magyar Telekom „Helyhez kötött helyi hozzáférés nagykereskedelmi biztosítása” és „Központi hozzáférés helyhez kötött nagykereskedelmi biztosítása tömegpiaci termékekhez” szabályozott piacok hatálya alá tartozó szolgáltatásokra vonatkozó átengedési referenciaajánlata (a továbbiakban: MARUO) alapján jött létre.

egyrészről a

**Magyar Telekom Nyrt.**

1097 Budapest, Könyves Kálmán körút 36.

(a továbbiakban: Magyar Telekom),

másrészről a

Jogosult neve:

Címe:

(a továbbiakban: Jogosult)

a továbbiakban együttesen: a Felek

között az alábbi feltételek szerint:

# 1. AZ EGYEDI SZERZŐDÉS CÉLJA, STRUKTÚRÁJA ÉS TÁRGYA

## 1.1 Az Egyedi Szerződés célja\*

A jelen Egyedi Szerződés célja a jelen Egyedi Szerződés elválaszthatatlan mellékletét képező MARUO Törzsszövegének II.2.4.1. pontjában megnevezett és a MARUO 3. Mellékletében részletesen meghatározott

**………………………………………....**

***(kitöltendő a Jogosult Igénybejelentése szerinti VAGY [amennyiben ez értelmezhető] a Felek között hatályban lévő Átengedési Keretszerződésben foglalt Szolgáltatás(ok) MARUO szerinti megnevezésével)***

Szolgáltatás(ok) Magyar Telekom általi nyújtása, illetve a Jogosult általi igénybevétele.

A jelen Egyedi Szerződés a Felek jogait és kötelezettségeit szabályozza a Magyar Telekom által a Jogosultnak nyújtott Szolgáltatások és a Jogosult által a Magyar Telekomnak nyújtott ellenszolgáltatások tekintetében.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 1.1. pontban foglaltak helyett az alábbi rendelkezés szerepel: *„Az Egyedi Szerződés céljára vonatkozó szabályok tekintetében a Felek között hatályban lévő, ………….. (kitöltendő az Átengedési Keretszerződés számával) számú Átengedési Keretszerződés 1.1. pontjában foglaltak alkalmazandók*.”

## 1.2 Az Egyedi Szerződés struktúrája

### 1.2.1 Törzsszöveg, Mellékletek

Az Egyedi Szerződés törzsszövegből, és a hozzá csatolt, az Egyedi Szerződés elválaszthatatlan részét képező MARUO-ból áll.

Amennyiben a Felek között hatályban van a MARUO szerinti Szolgáltatás(ok)ra vonatkozólag Átengedési Keretszerződés és az Egyedi Szerződés, valamint a MARUO együttesen képezik a Felek közötti hálózati jogviszony tartalmát.

### 1.2.2 Meghatározások

Az Egyedi Szerződésben alkalmazott fogalmakat és azok definícióját, valamint a rövidítések értelmezését (feloldását) a MARUO 1. Melléklete tartalmazza.

## 1.3 Az Egyedi Szerződés tárgya

### 1.3.1 Szolgáltatások nyújtása

A jelen Egyedi Szerződés tárgya a MARUO Törzsszöveg II.2.4.1. pontja szerint megnevezett és a MARUO 3. Mellékletében részletesen meghatározott

**………………………………………....**

***(kitöltendő, a Jogosult Igénybejelentése szerinti VAGY [amennyiben ez értelmezhető] a Felek között hatályban lévő Átengedési Keretszerződésben foglalt Szolgáltatás(ok) MARUO szerinti megnevezésével)***

Szolgáltatás(ok) Magyar Telekom általi nyújtása és a Jogosult általi igénybevétele az alábbiak szerint: ***(az igényelt Szolgáltatás(ok)tól függően a megfelelő kitöltendő)***

a.) Réz Érpáras Helyi (Al)Hurok Átengedése (teljes/részleges) esetén:\*

Előfizető neve: ……………………………………………….

Kapcsolási Szám\*\*: ……………………………………………….

Felszerelési cím: ……………………………………………….

Az Egyedi Szerződés tárgyát képező Szolgáltatás(ok) pontos meghatározása előfizetői hozzáférési pontonként …………………………………………………(*megfelelő kiválasztandó: Réz Érpáras Helyi Hurok Teljes Átengedése/Réz Érpáras Helyi Hurok Részleges Átengedése/Réz Érpáras Helyi Alhurok Teljes Átengedése/Réz Érpáras Helyi Alhurok Részleges Átengedése)*

Műszaki kapcsolattartó neve, elérhetősége: ……………………………….

\* amennyiben az Egyedi Szerződés tárgya szerinti Szolgáltatás használaton kívül (al)hurokra vagy kábelre vonatkozik az Előfizető nevére és kapcsolási számára vonatkozó részek helyére az N/A rövidítést kell alkalmazni, a felszerelési címhez pedig a tervezett végpont beazonosítását lehetővé tevő címet vagy egyéb azonosítót kell megadni

\*\* amennyiben adott végponti Előfizető kapcsolási számmal rendelkezik

b.) Közeli Bitfolyam Hozzáférés (xDSL, GPON, Kábelhálózat) esetén:\*

Előfizető neve: ……………………………………………….

Kapcsolási Szám\*\*: ……………………………………………….

Felszerelési cím: ……………………………………………….

Az Egyedi Szerződés tárgyát képező Szolgáltatás(ok) pontos meghatározása előfizetői hozzáférési pontonként …………………………………………………(*megfelelő kiválasztandó: Közeli Bitfolyam Hozzáférés xDSL Környezetben/Közeli Bitfolyam Hozzáférés GPON Környezetben/Közeli Bitfolyam Hozzáférés Kábelhálózati Környezetben)*

A Közeli Bitfolyam Hozzáférés (xDSL Környezetben) fajtája …………………. *(megfelelő kiválasztandó: teljes/részleges)\*\*\*\**

A Közeli Bitfolyam Hozzáférés (xDSL, GPON, Kábelhálózat) sávszélessége ……………………….

Műszaki kapcsolattartó neve, elérhetősége: ……………………………………

\* amennyiben az Egyedi Szerződés tárgya szerinti Szolgáltatás használaton kívül (al)hurokra vagy kábelre vonatkozik az Előfizető nevére és kapcsolási számára vonatkozó részek helyére az N/A rövidítést kell alkalmazni, a felszerelési címhez pedig a tervezett végpont beazonosítását lehetővé tevő címet vagy egyéb azonosítót kell megadni

\*\* amennyiben adott végponti Előfizető kapcsolási számmal rendelkezik

\*\*\*\* Teljes Közeli Bitfolyam Hozzáférés (xDSL Környezetben) szolgáltatás esetén az Előfizető nem vesz igénybe helyhez kötött telefonszolgáltatást a Magyar Telekomtól, minden más esetben a Közeli Bitfolyam Hozzáférés (xDSL Környezetben) szolgáltatás részleges. Amennyiben a Közeli Bitfolyam Hozzáférés nyújtására GPON/Kábelhálózati Környezetben kerül sor, a fenti rész helyére az N/A rövidítést kell írni.

c.) Országos Bitfolyam Hozzáférés (Réz-xDSL, FTTx-xDSL, GPON, Kábelhálózat) esetén:\*

Előfizető neve: ……………………………………………….

Kapcsolási Szám\*\*: ……………………………………………….

Felszerelési cím: ……………………………………………….

Az Egyedi Szerződés tárgyát képező Szolgáltatás(ok) pontos meghatározása előfizetői hozzáférési pontonként …………………………………………………(*megfelelő kiválasztandó: Országos Bitfolyam Hozzáférés Réz-xDSL Környezetben/Országos Bitfolyam Hozzáférés FTTx-xDSL Környezetben/Országos Bitfolyam Hozzáférés GPON Környezetben/Országos Bitfolyam Hozzáférés Kábelhálózati Környezetben)*

Az Országos Bitfolyam Hozzáférés (Réz-xDSL vagy FTTx-xDSL Környezetben) fajtája …………………. *(megfelelő kiválasztandó: teljes/részleges)\*\*\*\**

Az Országos Bitfolyam Hozzáférés (Réz-xDSL, FTTx-xDSL, GPON, Kábelhálózat) sávszélessége ……………………….

Műszaki kapcsolattartó neve, elérhetősége: ……………………………………

\* amennyiben az Egyedi Szerződés tárgya szerinti Szolgáltatás használaton kívül (al)hurokra vagy kábelre vonatkozik az Előfizető nevére és kapcsolási számára vonatkozó részek helyére az N/A rövidítést kell alkalmazni, a felszerelési címhez pedig a tervezett végpont beazonosítását lehetővé tevő címet vagy egyéb azonosítót kell megadni

\*\* amennyiben adott végponti Előfizető kapcsolási számmal rendelkezik

\*\*\*\* Teljes Országos Bitfolyam Hozzáférés (Réz-xDSL vagy FTTx-xDSL Környezetben) szolgáltatás esetén az Előfizető nem vesz igénybe helyhez kötött telefonszolgáltatást a Magyar Telekomtól, minden más esetben az Országos Bitfolyam Hozzáférés (Réz-xDSL vagy FTTx-xDSL Környezetben) szolgáltatás részleges. Amennyiben az Országos Bitfolyam Hozzáférés nyújtására GPON/Kábelhálózati Környezetben kerül sor, a fenti rész helyére az N/A rövidítést kell írni.

d.) GPON Előfizetői Szakasz Teljes Átengedése esetén\*:

Előfizető neve: ……………………………………………….

Kapcsolási Szám\*\*: ……………………………………………….

Felszerelési cím: ……………………………………………….

Műszaki kapcsolattartó neve, elérhetősége: ……………………………………

\* amennyiben az Egyedi Szerződés tárgya szerinti Szolgáltatás használaton kívül előfizetői szakaszra vonatkozik az Előfizető nevére és kapcsolási számára vonatkozó részek helyére az N/A rövidítést kell alkalmazni, a felszerelési címhez pedig a tervezett végpont beazonosítását lehetővé tevő címet vagy egyéb azonosítót kell megadni

\*\* amennyiben adott végponti Előfizető kapcsolási számmal rendelkezik

e.) HFC Előfizetői Szakasz Teljes Átengedése esetén:\*

Előfizető neve: ……………………………………………….

Kapcsolási Szám\*\*: ……………………………………………….

Felszerelési cím: ……………………………………………….

Műszaki kapcsolattartó neve, elérhetősége: ……………………………………

\* amennyiben az Egyedi Szerződés tárgya szerinti Szolgáltatás használaton kívül kábelre vonatkozik az Előfizető nevére és kapcsolási számára vonatkozó részek helyére az N/A rövidítést kell alkalmazni, a felszerelési címhez pedig a tervezett végpont beazonosítását lehetővé tevő címet vagy egyéb azonosítót kell megadni

\*\* amennyiben adott végponti Előfizető kapcsolási számmal rendelkezik

f.) Előfizetői Hozzáférési Kábelhely Megosztás esetén

A végpont pontos címe: ……………………………………………….

B végpont pontos címe: ……………………………………………….

Jóváhagyott Kiviteli Terven Szereplő kötési pontok pontos címe (föld alatti szekrények, aknák, oszlopok): ……………………………………………….

……………………………………………….

……………………………………………….

Nyomvonalhossz (km) és/vagy Oszlop darabszám (db): ……………….

Kábel műszaki jellemzői: ……………………………………………….

Műszaki kapcsolattartó neve, elérhetősége: ……………………………………

g.) Helymegosztás esetén

Alapszolgáltatás(ok) és/vagy Felhordó Hálózati Szolgáltatás(ok) megnevezése, amelyhez a Helymegosztás kapcsolódik: ……………………………………………….

Létesítési cím …………………………………………………………………….

Helymegosztás célja *(a Jogosult Igénybejelentésében foglaltaknak megfelelő kiválasztandó: Fizikai Helymegosztás Épületben/Fizikai Helymegosztás Egyéb Létesítményben/Távoli Helymegosztás/Távoli Hozzáférés)*: …………………………………..……………………………………………….

Elhelyezendő berendezés hődisszipációja: ……………………………………………….

Elhelyezendő berendezés áramfelvétele: ……………….

Elhelyezendő berendezés pontos mérete: ……………………………………….…….

Elhelyezendő berendezés típusa: ………………………………………….

Műszaki kapcsolattartó neve, elérhetősége: ……………………………………

h.) Hozzáférési Link esetén

Hozzáférési Link célja *(a Jogosult Igénybejelentésében foglaltaknak megfelelő kiválasztandó: Helymegosztáshoz, Távoli Hozzáféréshez)*: ……………………………………………….

Alapszolgáltatás(ok) megnevezése, amelyhez a Hozzáférési Link kapcsolódik: ……………………………………………….

Létesítési cím …………………………………………………………………….

Hozzáférési Link kapacitása: ………………………………………….

Műszaki kapcsolattartó neve, elérhetősége: ……………………………………

i.) Felhordó Hálózati Szolgáltatás esetén

ia) Valamennyi Felhordó Hálózati Szolgáltatás esetén

Alapszolgáltatás(ok) megnevezése, amelyhez a Felhordó Hálózati Szolgáltatás kapcsolódik: ……………………………………………………….

A végpont pontos címe: ……………………………………………….

B végpont pontos címe: ……………………………………………….

……………………………………………….

……………………………………………….

a Felhordó Hálózati Szolgáltatás célja *(a Jogosult Igénybejelentésében foglaltaknak megfelelő kiválasztandó: Felhordó Hálózati Kábelhely Megosztás, Felhordó Hálózati Sötétszál Átengedés, Felhordó Hálózati Hullámhossz Megosztás, Felhordó Hálózati Átviteli Kapacitás):* ……………………………………………….

Felhordó hálózat műszaki jellemzői: ……………………………….

Műszaki kapcsolattartó neve, elérhetősége: ……………………………………

ib) Felhordó Hálózati Kábelhely Megosztás esetén az ia) alpontban foglaltakon kívül:

Jogosulti kábel típusa ……………………………………………

Jogosulti kábel szálszáma …………………………………………..

Jogosulti kábel átmérője ………………………………………….

Csatlakoztatni kívánt berendezések: ………………………….

Nyomvonalhossz (km) ………………………………………….

ic) Felhordó Hálózati Sötétszál Átengedés esetén az ia) alpontban foglaltakon kívül:

Szálszám: ………………………………………………

Csatlakoztatandó berendezések és eszközök pontos típusa: ………………………………………………………………

Nyomvonalhossz (km) ……………………………….

id) Felhordó Hálózati Hullámhossz Megosztás esetén az ia) alpontban foglaltakon kívül:

Csatlakoztatandó berendezések és eszközök pontos típusa …………………………..

Optikai adási jelszint teljesítmény ……………………………………………..

Optikai vételi érzékenység …………………………………………..

Hullámhossz (nm) …………………………………………….

ie) Felhordó Hálózati Átviteli Kapacitás esetén az ia) alpontban foglaltakon kívül

Átviteli kapacitás (Gbit Ethernet) ………………………………..

### 1.3.2 Nyilatkozat a Szolgáltatásokról\*

A jelen Egyedi Szerződés aláírásával Jogosult kijelenti, hogy az Egyedi Szerződés alapján a Magyar Telekom által nyújtott Alapszolgáltatás(ok) igénybevételével az Egyedi Szerződésben nevesített előfizetői hozzáférési pont(ok)on maga fog előfizetői szolgáltatást fog nyújtani, vagy, ha a Jogosult az Alapszolgáltatás(oka)t hálózati szolgáltatás nyújtása céljából igényli, úgy a Jogosulttal szerződött Előfizetői Szolgáltatást Nyújtó Szolgáltató fog az érintett előfizetői hozzáférési pont(ok)on előfizetői szolgáltatást nyújtani.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 1.3.2 pontban foglaltak nem szerepelnek az Egyedi Szerződésben, mivel azt a Felek már az Átengedési Keretszerződés 1.3.2. pontjában rögzítették.

**1.3.3. Az 1.3.1. pontban meghatározott Szolgáltatás létesítéséhez szükséges, illetve a Jogosult által az Igénybejelentésben megjelölt Kiegészítő Szolgáltatás(ok) nyújtása\***

(\* Amennyiben a Jogosult az Igénybejelentésben a Hordozott Szám Beállítás szolgáltatásra nézve jelzete igényét, és/vagy ha az Egyedi Szerződésnek az 1.3.1. pontban meghatározott tárgyát képező Szolgáltatás létesítéséhez a MARUO 3. Mellékletében írtak szerint szükséges lehet, a MARUO Törzsszöveg II. pontban szereplő, az alábbiakban felsorolt Kiegészítő Szolgáltatás igénybe vétele:

* Kábel bevezetés helymegosztáshoz
* Kábel átadása hozzáférési link nélkül
* Kábelek telepítése, eltávolítása kábelhely megosztás esetén
* Szakfelügyelet biztosítása
* Hordozott szám beállítás)

1.3.3.1. A jelen Egyedi Szerződés tárgyát képező, az 1.3.1. pontban megjelölt Szolgáltatás létesítéséhez szükséges, a MARUO 3. Mellékletében meghatározott

…………………………

(kitöltendő a Jogosult Igénybejelentésében megjelölt Szolgáltatáshoz kapcsolódóan, amennyiben a MARUO 3. Melléklete alapján az Igénybejelentésben megjelölt Szolgáltatás létesítéséhez a Kábel bevezetés helymegosztáshoz, a Kábel átadása hozzáférési link nélkül, vagy a Kábelek telepítése, eltávolítása kábelhely megosztás esetén, illetve a Szakfelügyelet biztosítása kiegészítő szolgáltatások bármelyikének igénybe vétele szükséges, vagy ha a Jogosult Igénybejelentésében Hordozott szám beállítást igényelt a Szolgáltatás mellé. Amennyiben az Egyedi Szerződés tárgya szerinti Szolgáltatáshoz nem kapcsolódik Kiegészítő Szolgáltatás, akkor az N/A rövidítést kell alkalmazni)

Kiegészítő Szolgáltatást a Magyar Telekom a Jogosult részére Egyedi Szerződés 2-17. pontjában foglaltak szerint nyújtja.

# 2. A SZOLGÁLTATÁSOK MINŐSÉGE, MŰSZAKI ÉS TECHNOLÓGIAI FELTÉTELEI, A SZERZŐDÉS TELJESÍTÉSE, A VÁLLALTELJESÍTÉSI HATÁRIDŐK\*

A Szolgáltatások minőségét, műszaki és technológiai általános feltételeit, a teljesítés szabályait, ideértve a vállalt teljesítési határidőket is a MARUO Törzsszöveg III. és IV. pontjai, a MARUO 3., 4.A, 4.Bés 5.D Mellékletei tartalmazzák. A szolgáltatási szint megállapodás (SLA) rendelkezéseit – ideértve a teljesítménymutatókat és az azokra nézve vállalt minőségi szintet, a Jogosultat a vállalt minőségi szintek be nem tartása esetén megillető kötbér összegét, valamint a szolgáltatásminőségi beszámolóval kapcsolatos rendelkezéseket is – a MARUO 4.D. Melléklete tartalmazza. A MARUO hivatkozott rendelkezésein túlmenően az Egyedi Szerződés teljesítésére a következő rendelkezések irányadók:

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 2. fejezetcím alatt foglalt első bekezdés helyett az alábbi szövegrész szerepel: *„A Szolgáltatások minőségére, műszaki és technológiai általános feltételeire, a teljesítés szabályaira, ideértve a vállalt teljesítési határidőket is az Átengedési Keretszerződés vonatkozó rendelkezéseiben foglaltak irányadók. A szolgáltatási szint megállapodás (SLA) rendelkezéseit – ideértve a teljesítménymutatókat és az azokra nézve vállalt minőségi szintet, a Jogosultat a vállalt minőségi szintek be nem tartása esetén megillető kötbér összegét, valamint a szolgáltatásminőségi beszámolóval kapcsolatos rendelkezéseket is – a MARUO 4.D. Melléklete tartalmazza. Az Átengedési Keretszerződés és a MARUO hivatkozott rendelkezésein túlmenően az Egyedi Szerződés teljesítésére a következő rendelkezések irányadók:”*

A Felek megállapodnak abban, hogy az Egyedi Szerződés tárgyát képező, 1.3.1 pont szerinti Szolgáltatás(ok) Jogosult részére történő nyújtását a Magyar Telekom a jelen Egyedi Szerződés megkötésének napját követő legkésőbb ... napon megkezdi.

# 3. ÜZEMVITEL, HIBAELHÁRÍTÁS ÉS HÁLÓZATBIZTONSÁG

Az üzemviteli, hibaelhárítási és a hálózatbiztonsággal kapcsolatos előírásokat a MARUO Törzsszöveg és a MARUO 6. Melléklete tartalmazza.

## 3.1 Normál körülményekre vonatkozó kötelezettségek

### 3.1.1 Általános üzemviteli kötelezettségek

A MARUO Törzsszöveg, valamint a 3. és a 6. Mellékletei tartalmazzák

### 3.1.2 Előre ütemezett Üzemfenntartási Munkák végzése

**3.1.2.1** A Felek kötelesek gondoskodni saját hálózataik rendeltetésszerű használatra való alkalmasságáról. Az Egyedi Szerződésben meghatározott Éves Rendelkezésre Állási értékek teljesítése, valamint a fejlesztések megvalósulásának érdekében a Felek – az üzemeltetés elválaszthatatlan részeként előre ütemezetten – Üzemfenntartási Munkákat végeznek, tipikusan az alábbi tevékenységek formájában:

**a)** megelőző karbantartási munka;

**b)** fejlesztési munkák, beleértve a hálózat fizikai bővítését és új szolgáltatások (funkciók, képességek) implementálását is;

**c)** hibaelhárítás; és

**d)** szolgáltatás-kieséssel nem szükségszerűen járó egyéb tevékenységek, amelyek azonban magukban hordozzák a megszakadás veszélyét.

**5.1.2.2**Az Üzemfenntartási Munkákkal kapcsolatos előkészítés és együttműködés folyamatát a MARUO 6. Melléklete rögzíti.

## 3.2 Együttműködés rendkívüli esetekben

### 3.2.1 Hibaelhárítási kötelezettségek

**3.2.1.1** A Magyar Telekom napi 24 (huszonnégy) órás, évi 365/366 (háromszázhatvanöt/háromszázhatvanhat) napos folyamatos hibakezelő szolgálat működtetését biztosítja a jelen Egyedi Szerződés tárgyát képező Szolgáltatás(oka)t érintő hibák elhárítása érdekében.

**3.2.1.2** Réz Érpáras Helyi (Al)Hurok Részleges Átengedése vagy részleges Közeli Bitfolyam Hozzáférés xDSL Környezetben szolgáltatás nyújtása esetén a Magyar Telekom jogosult az általa nyújtott alapsávi szolgáltatás miatt szükséges hibaelhárítás érdekében a Réz Érpáras Helyi (Al)Hurok felső frekvenciás sávjában lévő szolgáltatásokra is kihatással lévő hibaelhárítási tevékenységek végzésére, melyről köteles tájékoztatni a Jogosultat.

**3.2.1.3** A hibaelhárítás folyamata során a Magyar Telekom az alábbi főbb tevékenységeket végzi el:

**a)** a hibák észlelése, behatárolása és kategorizálása;

**b)** belső hibaelhárítási műveletek és eszkalációs lépések;

**c)** egymás értesítése;

**d)** szükség esetén a hibák közös elhárítása;

**e)** a hibák lezárása; és

**f)** rendszeres meghibásodások esetén konzultáció összehívása és a megoldás közös kidolgozása.

**3.2.1.4**A hibakezelési folyamatot a MARUO 6. Melléklete rögzíti.

**3.2.1.5** Magyar Telekom a hibabejelentéseket megfelelően archiválja.

### 3.3. A Jogosult kötelezettségei saját szerződéses partnerei, illetve saját Előfizetői felé\*

**3.3.1** A Jogosult kötelessége, hogy az általa nyújtott valamennyi szolgáltatás tekintetében az érintett szerződéses partnereinek, illetve Előfizetőnek a vonatkozó jogszabályokkal és elektronikus hírközlésre vonatkozó szabályokkal összhangban megadja a megfelelő tájékoztatást, ügyfélszolgálatot üzemeltessen, elvégezze a szükséges hibaelhárításokat és karbantartási munkákat, valamint ellássa a saját szolgáltatásai számlázásaival kapcsolatos teendőket.

**3.3.2** A Magyar Telekomot a Jogosult által nyújtott előfizetői vagy hálózati szolgáltatások vonatkozásában semmilyen kötelezettség nem terheli, továbbá nem felel a Jogosulttal szerződéses jogviszonyban lévő szolgáltatónak vagy Előfizetőnek a Jogosult által nyújtott szolgáltatással okozott károkért. A Magyar Telekom felelősségének kizárására egyebekben a MARUO Törzsszöveg VI.6. pontjában foglaltak irányadók. A Magyar Telekomnak a jelen Egyedi Szerződés tárgyát képező Szolgáltatás(ok) szerződésszerű teljesítéséért való felelősségére a MARUO 4.D. Mellékletében foglaltak szerinti tartalmú szolgáltatási szint megállapodás és a jelen Egyedi Szerződés 12. pontjának rendelkezései irányadók.

**3.3.3** A Jogosult köteles valamennyi – a saját szolgáltatását érintő, saját szerződéses partnereinek, illetve saját Előfizetője által benyújtott – valamennyi panasz, számlapanasz és reklamáció kezelésére a vonatkozó jogszabályok és elektronikus hírközlésre vonatkozó szabályok szerint.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 3.3. pontban foglaltak nem szerepelnek az Egyedi Szerződésben, mivel azt a Felek már az Átengedési Keretszerződés 3.2. pontjában rögzítették.

# 4. ELSZÁMOLÁS, SZÁMLÁZÁS, BANKGARANCIA ÉS FIZETÉS\*

Az Egyedi Szerződés keretében igénybe vett Szolgáltatás(ok) díjait és azok alkalmazási feltételeit, számlázási és fizetési feltételeit, valamint a Bankgarancia nyújtásának szabályait a MARUO Törzsszövegének VI.1 és VI.7 pontjával összhangban a MARUO 7. Melléklete tartalmazza, a késedelem szabályait és annak jogkövetkezményeit pedig a Törzsszöveg VI.10 pontja rögzíti.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 4. fejezetben foglaltak helyett az alábbi rendelkezés szerepel: *„Az Egyedi Szerződés keretében igénybe vett Szolgáltatás(ok) díjaira és azok alkalmazási feltételeire, számlázási és fizetési feltételekre, a Bankgarancia nyújtásának szabályara, valamint, a késedelem szabályaira és annak jogkövetkezményeire a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 4. fejezetében foglaltak alkalmazandók*.”

# 5. A KAPCSOLATTARTÁSRA VONATKOZÓ SZABÁLYOK\*

**Írásbeli kapcsolattartásra vonatkozó szabályok**

**5.1** A levelezés, értesítések és csatolt dokumentumok nyelve magyar, ezért jogvita vagy szövegértelmezési vita esetén bármilyen idegen nyelvű fordítással szemben a magyar nyelvű szöveg az irányadó.

**5.2.** A jelen Egyedi Szerződéssel kapcsolatos leveleket, értesítéseket és csatolt dokumentumokat a MARUO-ban meghatározott módokon és címekre kell elküldeniük írásban, illetve elektronikus formában.

**5.3** Kézbesítettnek kell tekinteni a tértivevénnyel megküldött értesítést akkor is, ha két egymás utáni kézbesítést követően „nem kereste” vagy „átvételt megtagadta” jelzéssel érkezik vissza. Ez esetben a kézbesítés időpontjának a második kézbesítés időpontját követő napot kell tekinteni.

**5.4** Vitás esetekben az elküldést a feladónak kell igazolnia.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 5. fejezetben foglaltak helyett az alábbi rendelkezés szerepel: *„A kapcsolattartásra vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 5. fejezetében foglaltak alkalmazandók*.”

# 6. ADATVÉDELMI KÖVETELMÉNYEK\*

## 6.1 Általános adatvédelmi kötelezettségek

A Felek kötelezik magukat, hogy az Egyedi Szerződés teljesítése során tevékenységüket a mindenkori hatályos adatvédelmi jogszabályok betartásával végzik, különös tekintettel az Egyedi Szerződés aláírásakor hatályos alábbi jogszabályokra:

az információs önrendelkezési jogról és az információszabadságról szóló 2011. évi CXII. törvény

az elektronikus hírközlésről szóló 2003. évi C. törvény

a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 27-i európai parlamenti és tanácsi (EU) 2016/679 számú rendelete

a 4/2012. (I.24.) NMHH rendelet a nyilvános elektronikus hírközlési szolgáltatáshoz kapcsolódó adatvédelmi és titoktartási kötelezettségre, az adatkezelés és a titokvédelem különleges feltételeire, a hálózatok és a szolgáltatások biztonságára és integritására, a forgalmi és számlázási adatok kezelésére, valamint az azonosítókijelzésre és hívásátirányításra vonatkozó szabályokról.

## 6.2 Adatkezelés és felhasználás

**6.2.1** Az Egyedi Szerződés szerinti jogviszonyukkal összefüggésben mindkét Fél az általa nyilvántartott adatok kezelője marad.

**6.2.2** Mindkét Fél felhatalmazza a másik Felet arra, hogy – amennyiben és amilyen mértékben ez az Egyedi Szerződésben vállalt kötelezettségek teljesítéséhez szükséges – a másik Fél az általa kezelt adatokhoz hozzáférjen, és azokat használja.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 6. fejezetben foglaltak helyett az alábbi rendelkezés szerepel: *„A kapcsolattartásra vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 6. fejezetében foglaltak alkalmazandók*.”

# 7. SZELLEMI ALKOTÁSOKHOZ FŰZŐDŐ JOGOK\*

## 7.1 A Felek felelőssége

A Felek kijelentik, hogy az általuk alkalmazott szoftver és egyéb számítástechnikai megoldások nem sértik harmadik személyek szerzői jogait.

## 7.2 Jogok, jogcímek és érdekek fenntartása

**7.2.1** Mindkét Fél fenntart minden saját tulajdonú

**a)** szoftverhez;

**b)** fejlesztési eszközhöz; és

**c)** dokumentációhoz; és

**d)** általában minden saját tulajdonú szellemi alkotáshoz;

fűződő jogot, és jogában áll szabadon felhasználni minden, az általa az Egyedi Szerződés teljesítése során kialakított ötletet, koncepciót és know-how-t, csakúgy, mint a munkavállalói által felhalmozott szaktudást.

**7.2.2** Mindkét Fél fenntart magának minden szabadalmi jogot, találmányra vonatkozó jogot, újítással, használati vagy ipari mintával és mikroelektronikai termékek félvezető tipográfiájával kapcsolatos jogot.

## 7.3 Át nem ruházott szellemi tulajdonjogok

Hacsak a Felek kifejezetten ettől eltérően nem rendelkeznek, semmilyen információcsere, cselekedet vagy annak elmulasztása sem értelmezhető úgy, hogy valamelyik Fél saját szellemi alkotására vonatkozóan bármilyen jogot átruházott a másik Félnek.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 7. fejezetben foglaltak helyett az alábbi rendelkezés szerepel: *„A szellemi alkotásokhoz fűződő jogokra vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 7. fejezetében foglaltak alkalmazandók*.”

# 8. TITOKTARTÁS\*

# 8.1. A jelen Egyedi Szerződés megkötésével a Felek között létrejövő hálózati jogviszonyt érintő titoktartásra és adatkezelésre a MARUO 5.C Mellékletében foglaltakat kell alkalmazni.

## 8.2 Titoktartási kötelezettségek hatályban maradása

A jelen pontban vállalt kötelezettségek a jelen Egyedi Szerződés megszűnését követő 3 (három) évig hatályban maradnak, hacsak a kérdéses információ hozzáférhetővé tételének megakadályozása – jogszabály-változás vagy egyéb körülmények beálltának következtében – kétséget kizáró módon nem áll többé az érintett Fél érdekében, illetve ha az információ nem került egyébként is nyilvánosságra.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 8. fejezetben foglaltak helyett az alábbi rendelkezés szerepel: *„A titoktartásra vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 8. fejezetében foglaltak alkalmazandók*.”

# 9. JOGOK ÁTRUHÁZÁSA, ENGEDMÉNYEZÉS\*

## 9.1 A másik Fél engedélyéhez kötött átruházás

**9.1.1** Egyik Fél sem engedményezheti, ruházhatja át vagy rendelkezhet hasonló módon a jelen szerződés alapján fennálló kötelezettségeivel és jogaival a másik Fél írásos hozzájárulása nélkül.

**9.1.2** A jogot átruházni, engedményezni kívánó Félnek az írásbeli hozzájárulást legalább a tervezett átruházás előtt 15 (tizenöt) nappal kell írásban kérnie a másik Féltől.

## A másik Fél engedélyéhez nem kötött átruházás

**9.2.1** Bármelyik Fél szabadon engedményezheti, ruházhatja át vagy rendelkezhet hasonló módon a jelen Egyedi Szerződés alapján fennálló kötelezettségeivel és jogaival, amennyiben azok jogutódjára vagy olyan társvállalatra szállnak át, amely az adott Felet irányítja, vagy amellyel közös irányítás alatt állnak.

**9.2.2** Az ilyen átruházásról a másik Felet 8 (nyolc) napon belül írásban értesíteni kell.

## 9.2 Az Egyedi Szerződés teljesítésének kötelezettsége

A jogot átruházni, engedményezni kívánó Fél a jóváhagyó értesítés kézhezvételéig jogosult és kötelezett a másik Félnek teljesíteni.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 9. fejezetben foglaltak helyett az alábbi rendelkezés szerepel: *„A jogok átruházására, engedményezésére vonatkozó szabályok tekintetében a Felek között hatályban, ………………. (kitöltendő az Átengedési Keretszerződés számával) számú lévő Átengedési Keretszerződés 9. fejezetében foglaltak alkalmazandók*.”

# 10. VIS MAIOR\*

## 10.1 Vis maior események

A Magyar Telekom akaratától, cselekedeteitől és személyétől függetlenül bekövetkező, olyan

**a)** elháríthatatlan esemény, mint például háború, polgári felkelés, rendkívüli állapot, munkabeszüntetés, természeti katasztrófa vagy más vészhelyzet; illetve

**b)** az ezen esemény következtében szükséges helyreállítás és/vagy szolgáltatás-átcsoportosítás;

minősül vis maiornak, amely számottevő módon akadályozza vagy lehetetlenné teszi az Egyedi Szerződés teljesítését – feltéve, hogy ezen körülmények

**i)** az Egyedi Szerződés aláírását követően jönnek létre; vagy

**ii)** az Egyedi Szerződés aláírását megelőzően jönnek létre, ám a szerződés teljesítésére kiható következményeik az említett időpontban még nem voltak előre láthatóak.

## 10.2 A vis maior események hatása a Magyar Telekom kötelezettségeire

**10.2.1** A vis maior körülmények a Magyar Telekomot olyan mértékben és ideig mentesítik az Egyedi Szerződés szerinti kötelezettségeinek teljesítése alól,

**a)** amennyire a vis maior esemény a Magyar Telekomot gátolja a szerződéses kötelezettségeinek a teljesítésében; és

**b)** ameddig a szóban forgó esemény hatása fennáll.

**10.2.2** A Magyar Telekom a vis maior esemény bekövetkezte után az ésszerűen elvárható lehető legrövidebb időn belül köteles írásban azonnal értesíteni a Jogosultat az ilyen vis maior esemény kezdetéről és várható végéről.

**10.2.3** A vis maior-ra a MARUO Törzsszöveg VI.8.2 pontjában foglaltak irányadók, azzal, hogy a vis maior körülmény önmagában nem mentesíti a Magyar Telekomot az Egyedi Szerződés szerint egyébként teljesítendő olyan kötelezettségek alól, amelyek a vis maior körülmény bekövetkezését megelőzően már esedékesek voltak, illetve amelyek teljesítését nem érinti a vis maior.

## 10.3 Együttműködés vis maior esetben

**10.3.1** A vis maior esetén alkalmazandó intézkedési terv kidolgozásában és végrehajtásában a Felek – a vonatkozó jogszabályok által előírt módon – kötelesek az illetékes miniszter(ek) iránymutatásai szerint együttműködni egymással és harmadik fél elektronikus hírközlési szolgáltatókkal.

**10.3.2** Ilyen esetekben a közbiztonság védelme érdekében a Felek kötelesek – a vonatkozó jogszabályokban meghatározott keretek között – a elektronikus hírközlésért felelős miniszter, illetve a Magyarország Kormánya utasításai szerint eljárni.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 10. fejezetben foglaltak helyett az alábbi rendelkezés szerepel: *„A vis maior-ra vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 10. fejezetében foglaltak alkalmazandók*.”

# 11. A SZOLGÁLTATÁS(OK) KORLÁTOZÁSA, SZÜNETELTETÉSE\*

**11.1**A Szolgáltatások korlátozásával és szünetelésével kapcsolatos előírásokat a MARUO Törzsszöveg VI.8. pontja tartalmazza.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 11. fejezetben foglaltak helyett az alábbi rendelkezés szerepel: *„A szolgáltatás(ok) korlátozására és szüneteltetésére vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 11. fejezetében foglaltak alkalmazandók*.”

# 12. SZERZŐDÉSSZEGÉS ÉS JOGKÖVETKEZMÉNYEI\*

Szerződésszegéssel kapcsolatos szabályokat és a szerződésszegés jogkövetkezményeit a MARUO Törzsszöveg VI.10. pontja tartalmazza.

# 13. AZ EGYEDI SZERZŐDÉS HATÁLYA

**13.1** Az Egyedi Szerződés azon a napon lép hatályba, amikor a MARUO 5.A Melléklet, illetve 5.B Melléklet szerint a Jogosult által visszaküldött, mindkét Fél által cégszerűen aláírt Egyedi Szerződést a Magyar Telekom Igénybejelentési Helyén kézhez vette.

**13.2** Az Egyedi Szerződés a Jogosult Igénybejelentésében foglaltak szerint a hatályba lépéstől *(megfelelő kiválasztandó: határozatlan ideig marad hatályban/egy éves határozott időre jön létre)*.  
  
**13.3** Az Egyedi Szerződés területi hatálya megegyezik a MARUO Törzsszöveg II.2.3 pontja szerinti területi hatályával.\*

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 13.3 pontban foglaltak helyett az alábbi rendelkezés szerepel: *„Az Egyedi Szerződés területi hatályára vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 13.1.2 pontjában foglaltak alkalmazandók*.”

# 14. AZ EGYEDI SZERZŐDÉS MÓDOSÍTÁSA\*

## 14.1 Az Egyedi Szerződés módosításával kapcsolatos szabályokat a MARUO Törzsszöveg VI.12. pontja tartalmazza.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 13. fejezetben foglaltak helyett az alábbi rendelkezés szerepel: *„Az Egyedi Szerződés módosítására vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 13. fejezetében foglaltak alkalmazandók*.”

# 15. AZ EGYEDI SZERZŐDÉS MEGSZŰNÉSE\*

## 15.1 Az Egyedi Szerződés megszűnésével kapcsolatos szabályokat a MARUO Törzsszöveg VI.13. pontja tartalmazza.

## 15.2 Az Egyedi Szerződés megszűnése utáni rendezés

### 15.2.1 Szolgáltatások nyújtásának megszűnése

Amennyiben az Egyedi Szerződés megszűnik, akkor a megszűnés időpontjától az Egyedi Szerződés keretében biztosított Szolgáltatás(ok) nyújtása is megszűnik. A Szolgáltatás nyújtás megszűnése nem érinti a Szolgáltatások határozott idejű igénybevételének megszűnéséhez kapcsolódó fizetési kötelezettséget.

### 15.2.2 Elszámolás

Az Egyedi Szerződés megszűnéséig felmerülő 7. Melléklet szerinti havi díjat – vagy ha az Egyedi Szerződés megszűnésének napja nem a hónap utolsó napja, akkor naponta annak 1/30-ad részét – a fizetési kötelezettséggel rendelkező Fél köteles megfizetni a másik Félnek. Az Egyedi Szerződés megszűnésének időpontjában a Szolgáltatások után fennálló minden fizetési kötelezettség azonnal esedékessé válik.

### 15.2.3 Követelések érvényesítése

Az Egyedi Szerződés megszűnése nem érinti az adott Fél azon jogát, hogy az Egyedi Szerződésből eredő valamennyi követelését érvényesítse.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 15. fejezetben foglaltak helyett az alábbi rendelkezés szerepel: *„Az Egyedi Szerződés megszűnésére vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 15.2, 15.3 és 15.4 pontjaiban foglaltak alkalmazandók*.”

# 16. IRÁNYADÓ JOG, VITÁS KÉRDÉSEK RENDEZÉSE\*

## 16.1 Irányadó jog

Az Egyedi Szerződésre a hatályos magyar- és a közvetlenül alkalmazandó uniós jogszabályok az irányadóak. Az Egyedi Szerződésben nem szabályozott kérdések tekintetében elsősorban a Polgári Törvénykönyvről szóló 2013. évi V. törvény, egyéb elektronikus hírközlésre vonatkozó szabályok, valamint a vonatkozó ágazati egyéb jogszabályok rendelkezéseit kell alkalmazni.

## 16.2 Vitarendezési eljárás

**16.2.1** A Felek az Egyedi Szerződésből eredően közöttük felmerülő valamennyi vitás kérdést elsősorban egymás között közvetlenül, a következőkben ismertetett eljárás alapján, tárgyalás útján kísérlik meg rendezni, illetőleg jogosultak az Eht. 57.§-a alapján a Nemzeti Média és Hírközlési Hatósághoz fordulni.

## 16.3 Bíróság

A Felek között felmerült, és a 16.2 pont alapján nem rendezett/rendezhető jogvitákat a polgári perrendtartásról szóló 2016. évi CXXX. törvény szerint hatáskörrel és illetékességgel rendelkező bíróság bírálja el.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 16. fejezetben foglaltak helyett az alábbi rendelkezés szerepel: *„Az irányadó jogra, a vitás kérdések rendezésére vonatkozó szabályok tekintetében a Felek között hatályban lévő, ………………. (kitöltendő az Átengedési Keretszerződés számával) számú Átengedési Keretszerződés 16. fejezetében foglaltak alkalmazandók*.”

# 17. VEGYES RENDELKEZÉSEK\*

## 17.1 Részleges érvénytelenség kezelése

**17.1.1** Amennyiben bármely oknál fogva az Egyedi Szerződés valamely része, illetve egyes részei érvénytelenné válnának, az Egyedi Szerződés többi része változatlanul érvényben marad a Felek között, hacsak az érvénytelenségi ok nem vezet az Egyedi Szerződés teljes érvénytelenségéhez, vagy olyan részének érvénytelenségéhez, amely rész nélkül az Egyedi Szerződés érvényesen létre sem jöhetett volna, illetve amely rész nélkül a Felektől az Egyedi Szerződés megkötése nem lett volna elvárható.

**17.1.2** Ez utóbbi esetben a Felek haladéktalanul tárgyalásokat kezdenek. Ennek során jóhiszeműen úgy járnak el, hogy az érvénytelenné vált rész helyébe a megfelelő, a Felek által elfogadott érvényes rész kerüljön az Egyedi Szerződésbe, ésszerű, rövid időn belül.

## 17.2. Az Egyedi Szerződés teljessége/egysége

Az Egyedi Szerződés, valamint ennek elválaszthatatlan mellékletét képező MARUO a Felek között e tárgyban létrejött teljes megállapodást magában foglalja. A Felek megállapodnak abban is, hogy az ilyen tartalommal történő szerződéskötésre vonatkozó döntés meghozatala során egyik Fél sem vett figyelembe a másik Féltől származó egyetlen olyan kijelentést, nyilatkozatot vagy garanciavállalást sem, amely a szerződésben kifejezetten nem szerepel és ott utalás sem történik rá, illetve, hogy a szerződéskötés időpontjában a Felek között semmiféle egyéb biztosítéki vagy kiegészítő szerződés nem létezik.

## 17.3. Az Egyedi Szerződés és a MARUO egymáshoz való viszonya

Amennyiben a MARUO és az Egyedi Szerződésben megfogalmazottak között ellentmondás van, akkor az értelmezés során az alábbi prioritási sorrend alapján kell eljárni:

**a)** MARUO;

**b)** az Egyedi Szerződés. Amennyiben a jelen Egyedi Szerződés a MARUO szövegével ellentétes rendelkezést tartalmaz, úgy a MARUO-ban foglalt rendelkezéseket kell alkalmazni.

## 17.4. Fel nem adott jogok

**17.4.1** A Felek általi egyetlen cselekedet vagy annak elmulasztása, késedelem, póthatáridő kitűzés sem értelmezhető úgy, hogy a jogosult Fél lemondott volna a másik Féllel szembeni jogainak gyakorlásáról – kivéve, ha erről a jogosult Fél írásban értesíti a másik Felet, értesítésében pontosan megjelölve joglemondásának terjedelmét.

**17.4.2** Ha valamely jog, vagy jogorvoslat (egészen vagy részben) nem kerül gyakorlásra valamely üggyel kapcsolatban, ez nem zárja ki egyéb jogoknak, vagy jogorvoslatnak az üggyel kapcsolatban történő gyakorlását, illetve az első jognak, vagy jogorvoslatnak más ügyben történő gyakorlását, amennyiben ellenkező szándék nem mutatkozik.

## 17.5 Az Egyedi Szerződés nyelve és eredeti példányai

**17.5.1** Az Egyedi Szerződés 2 (két) eredeti példányban készült el és került aláírásra magyar nyelven, amiből egy-egy példány a Magyar Telekomé ill. a Jogosulté.

**17.5.2** Jogvita vagy szövegértelmezési vita esetén bármilyen idegen nyelvű fordítással szemben a magyar nyelvű szöveg az irányadó.

## 17.6 Aláírás

A Felek jelen Egyedi Szerződést – mint akaratukkal mindenben megegyezőt – erre felhatalmazott képviselőjük útján az alább feltüntetett időpontban az alábbiak szerint írják alá.

\*Amennyiben a Felek között a MARUO hatálya alá tartozó Szolgáltatás(ok)ra vonatkozóan Átengedési Keretszerződés van hatályban, úgy a jelen 17. fejezet 17.1, 17.2, 17.3 és 17.4 pontjaiban foglaltak helyett az alábbi rendelkezés szerepel: *„A részleges érvénytelenség kezelésére, az Egyedi Szerződés teljességére/egységére, az Egyedi Szerződés és az Átengedési Keretszerződés viszonyára, valamint a fel nem adott jogokra vonatkozó szabályok tekintetében a Felek között hatályban lévő Átengedési Keretszerződés 17. fejezetének 17.1, 17.2, 17.3 és 17.4 pontjaiban foglaltak alkalmazandók*.”

Budapest,

|  |  |  |
| --- | --- | --- |
| …………………………….. |  | …………………………….. |
| Magyar Telekom |  | Jogosult |